## Uredba za provodenje Zakona o izdavanju obveznica za restrukturiranje gospodarstva u Republici Hrvatskoj

### NN 30/1991 (21.6.1991.), Uredba za provodenje Zakona o izdavanju obveznica za restrukturiranje gospodarstva u Republici Hrvatskoj

# VLADA REPUBLIKE HRVATSKE

Na temelju članka 23. Zakona o Vladi Republike Hrvatske ("Narodne
novine", broj 41/90, 8/91 i 14/91), Vlada Republike Hrvatske na sjednici
održanoj 14 lipnja 1991. godine donijela je

## UREDBU

### za provodenje Zakona o izdavanju obveznica za restrukturiranje gospodarstva u Republici Hrvatskoj

Članak 1.

Radi provedbe Zakona o izdavanju obveznica za restrukturiranje u Republici
Hrvatskoj ("Narodne novine", broj 27/91 - u daljem tekstu: Zakon)
banke u Republici Hrvatskoj predložit će, na temelju članka 3. stavka 2.
ovoga Zakona u roku od 10 dana od dana stupanja na snagu ove uredbe, poduzeća
iz članka 2. Zakona i iznose svojih kratkoročnih i dugoročnih potraživanja
od tih poduzeća, koja potraživanja bi zamijenila obtreznicama iz članka
1. Zakona. Banke će prijedloge iz stavka 1. ovoga članka dostaviti Republičkom
zavodu za plan, analize i prognoze. Agenciji Republike Hrvatske za restrukturiranje
i razvoj i nadležnom ministarstvu te o tome obavijestiti poduzeća.

Članak 2.

Republički zavod za plan, analize i prognoze će prijedloge iz članka
1. stavka 2. ove uredbe po isteku roka iz članka 1. stavka 1. ove uredbe
utvrditi ukupan iznos obveza poduzeća prema bankama koji se predlaže podmiriti
obveznicima. Ukoliko je taj iznos veći od 24.500,000.000 dinara svaki prijedlog
za dodjelu obveznica će se umanjiti proporcionalno da bi se ova dva iznosa
izjednačila.

Članak 3.

Poduzeća iz čIanka 1. stavka ove uredbe podnose Republičkom zavodu za
plan, analize i prognoze zahtjeve za dodjelu obveznica najviše u iznosu
predloženom od njihove banke. Zahtjevu se prilaže Program sanacije i Program
vlasničkog restrukturiranja poduzeća . Program sanacije se izrađuje koristeći
se Zajedničkom metodologijom za ocjenjivanje društvene i ekonomske opravdanosti
investicija i efikasnosti investiranja u SFRJ ("Službeni list SFRJ",
broj:50/87): Program vlasničkog restrukturirarija poduzeća izrađuje se
u skladu s točkom II. Uputa za provedbu članka 11: Zakona o pretvorbi društvenih
poduzeća ("Narodne novine". br. 26/91).

Članak 4.

Republički zavod za plan, anallze i prognoze u roku od 6 dana od prijema
kompletiranog zahtjeva formira radnu skupinu za ocjenu programa. Radnu
skupinu sačinjavaju predstavnici Republičkog zavoda za plan, analize i
prognoze, Agencije Republike Hrvatske za restrukturiranje i razvoj; Ministarstva
financija, nadležnog ministarstva i poslovne banke. Radna skupina u roku
od 20 dana od svog formiranja izrađuje ocjenu programa sanacije i vlasničkog
restrukturiranja poduzeća i priprema Vladi Republike Hrvatske prijedlog
odluke o dodjeli obveznica koje poduzeće može dobiti.

Članak 5.

Prijedlog odluke o dodjeli obveznica sadrži:

a) Naziv i sjedište poduzeća koje je podnijelo zahtjev za dodjelu obveznica;

b) Konstataciju o ispunjavanju ili neispunjavanju uvjeta za dodjelu
obveznica;

c) Iznos obveznica koji se dodjeluje poduzeću; d) Rok do kojeg je poduzeće
dužno izvršiti pretvorbu u društvo kapitala;

e) Rok do kojeg je poduzeće dužno određeni broj dionica prenijeti Hrvatskom
fondu za razvoj ili izvršiti otkup primljenih obveznica;

f) Konstataciju o primjeni članka 42. stavlta 1. Zakona o pretvorbi
društvenih poduzeća za slučaj neudovoljavanja rokovima iz podtočke d) i
e) ovoga stavka. Odluku iz stavka 1. ovoga članka donosi Vlada Republike
Hrvatske.

Članak 6.

Odluku o dodjeli obveznica Vlada Republike Hrvatske dostavlja poduzeću,
poslovnoj banci i Ministarstvu financija.

Članak 7.

Ministarstvo financija Odluku iz članka 6. ove uredbe primjenjuje u
skladu sa člankom 6. Zakona.

Članak 8.

Poduzeća iz članka 1. stavka 2. ove uredbe dokumente iz članka 3. stavka
2. ove uredbe podnose Republičkom zavodu za plan, analize i prognoze u
roku od 3 mjeseca od dana stupanja na snagu ove uredbe.

Članak 9.

Po isteku roka iz članka 8. ove uredbe Ministarstvo financija će utvrditi
razliku iznosa emitiranih i izdanih obveznica te će tu razliku izdati poduzećima
koja su ih već primila izdajući im obveznice razmjerno primljenom iznosu.

Članak 10.

Ova uredba stupa na snagu danom objave u "Narodnim novinama".

Klasa: 306-01/91-01/14

Urbroj : 5030116-91-2

Zagreb, 14. lipnja 1991

Predsjednik

**Josip Manolić, v. r.**

Uredba, NN 30/1991-850